जिन घरों में नहीं मिलेगा, उनसे अधिक टैक्स
शहरमें चार कट्टा से अधिक जमीन पर बने वैसे घर, जहां रेन वाटर हार्वेस्टिंग नहीं बना है, उनके घर मालिक से डेढ़ गुणा अधिक होल्डिंग टैक्स वसूला जाएगा। एक अप्रैल से घरों में बने रेन वाटर हार्वेस्टिंग सिस्टम की जांच होगी। नगर आयुक्त प्रशांत कुमार ने इसके लिए नगर निगम में जमा हुए होल्डिंग टैक्स असेस्मेंट फॉर्म की स्क्रूटनी करने का निर्देश दिया है। इस दौरान देखा जाएगा कि कितने लोगों ने अपने घरों में रेन वाटर हार्वेस्टिंग होने का जिक्र किया है। लोगों को 31 मार्च 2017 तक अपने घर में रेन वाटर हार्वेस्टिंग बनाने की छूट दी गई थी।
पुरानाघर है, तो निगम को दें सूचना
यदिआपका पुराना घर है और रेन वाटर हार्वेस्टिंग बनाने की जगह नहीं है, उन्हें निगम में आवेदन देकर इसकी जानकारी देनी होगी। इसके बाद निगम की एक कमेटी स्थल की जांच करेगी। कमेटी की रिपोर्ट के बाद ही ऐसे घरों पर डेढ़ गुणा टैक्स लेने या उसमें छूट देने पर निर्णय लिया जाएगा। अगर आवासीय परिसर में जगह होने के बावजूद रेन वाटर हार्वेस्टिंग नहीं बनाया गया है, तो ऐसे लोगों से भी डेढ़ गुणा अधिक टैक्स लिया जाएगा। मालूम हो कि राजधानी में पिछले पांच सालों के दौरान भू-गर्भ जल का स्तर लगातार गिर रहा है। इसे देखते हुए नगर निगम ने जल संरक्षण के लिए यह कदम उठाया है।
hin_Deva hin_Deva hin_Deva hin_Deva